6 ข้อพิพาททางกฎหมาย

ณ วันที่ 31 ธันวาคม 2555
บริษัทและบริษัทย่อยของบริษัทเป็นคู่ความหรือคู่กรณีในคดีหรือข้อพิพาทที่ยังไม่สิ้นสุดมีรายละเอียดดังนี้

6.1 คดีหรือข้อพิพาทที่ยังไม่สิ้นสุดโดยเป็นคดีที่มีทุนทรัพย์เกินกว่าร้อยละ 5 ของส่วนผู้ถือหุ้นของบริษัท

6.1.1 ข้อพิพาทระหว่างบริษัทและบริษัท สมุย เพนนินซูลา จำกัด

ในปี 2550 1) บริษัทถูกฟ้องร้องจากกรรมการของบริษัทแห่งหนึ่ง (โจทก์)
เกี่ยวกับการให้ข่าวแพร่หลายด้วยข้อความอันฝ่าฝืนต่อความจริงเกี่ยวกับเรื่องที่บริษัทดังกล่าวได้ให้เงินกู้ยืมแก่กรรมการท่านนั้นอันเป็นสาเหตุให้กรรมการท่านนั้นเสียชื่อเสียงรวมเรียกร้องค่าเสียหายเป็นจำนวน
3,501 ล้านบาท ขณะเดียวกันบริษัท ได้ฟ้องแย้งโจทก์ในวันที่ 25 มกราคม 2551
เกี่ยวกับการให้ข่าวแพร่หลายต่อสื่อมวลชนซึ่งก่อให้เกิดความเสียหายต่อชื่อเสียงของบริละกรรมการของบริษัท
โดยทุนทรัพย์ของการฟ้องแย้งของบริษัทเป็นจำนวน 1,000
ล้านบาทและของกรรมการของบริษัทจำนวน 592 ล้านบาท ปัจจุบันคดีดังกล่าวยังไม่สิ้นสุด
ศาลให้พักการพิจารณาคดีนี้ไว้ก่อน เพื่อรอผลการพิจารณาคดีอาญาที่เกี่ยวเนื่องกันตามกล่าวใน 2)
2) บริษัทถูกฟ้องร้องจากกรรมการดังกล่าวใน 1)
ในคดีอาญาข้อหาปลอมแปลงเอกสารและใช้เอกสารปลอมเรื่องเกี่ยวกับบริษัทดังกล่าวได้ให้เงินกู้ยืมแก่กรรมการท่านนั้น

อย่างไรก็ดี บริษัทในฐานะคู่สัญญาร่วมทุน และในฐานะผู้ถือหุ้นของบริษัทดังกล่าว 3)
บริษัทได้ยื่นฟ้องกรรมการท่านดังกล่าวในคดีแพ่งข้อหากรรมการกระทำความเสียหายแก่บริษัทและเรียกค่าสินไหมจำนวนทุนทรัพย์
274 ล้านบาท พร้อมยื่นคำร้องขอคุ้มครองชั่วคราวก่อนมีคำพิพากษา
เพื่อให้ศาลมีคำสั่งจำกัดอำนาจจำเลยในระหว่างพิจารณาคดี
โดยในการลงนามสำหรับดำเนินการใดๆ
ที่เกี่ยวกับการบริหารจัดการบริษัทดังกล่าวต้องลงนามร่วมกับกรรมการของบริษัท นอกจากนั้น 4)
บริษัทได้ยื่นฟ้องกรรมการท่านดังกล่าวอีกหนึ่งคดีในข้อหาผิดสัญญาร่วมทุน
ฟ้องให้กรรมการท่านดังกล่าวโอนหุ้นจำนวนทุนทรัพย์ 290 ล้านบาท
ซึ่งต่อมาบริษัทได้ถอนฟ้องและศาลมีคำสั่งอนุญาตให้บริษัทถอนฟ้อง แต่จำเลยอุทธรณ์คัดค้าน
คดีอยู่ระหว่าการพิจารณาของศาล

ในไตรมาสที่ 4 ปี 2552 บริษัท ได้รับทราบว่า เมื่อวันที่ 9 ตุลาคม 2552
ศาลจังหวัดเกาะสมุยพิพากษาให้ บริษัท สมุย เพนนินซูลา จำกัด
ชำระหนี้ที่ค้างชำระแก่ธนาคารในส่วนของหนี้เงินเบิกเกินบัญชีจำนวน 20.4 ล้านบาท และเงินกู้ยืม
725 ล้านบาท พร้อมดอกเบี้ย หากไม่ชำระให้ยึดที่ดิน พร้อมสิ่งปลูกสร้างตามที่ระบุออกขายทอดตลาด
นำเงินมาใช้หนี้แก่ธนาคาร

ต่อมาในไตรมาสที่ 1 ปี 2553 บริษัท ได้รับทราบว่าสำนักงานบังคับคดีจังหวัดสุราษฎร์ธานี
สาขาเกาะสมุย ได้ออกหมายแจ้งการยึดอสังหาริมทรัพย์ลงวันที่ 24 กุมภาพันธ์ 2553
โดยประเมินราคาไว้เป็นเงินรวม 160.4 ล้านบาท

ทั้งนี้ในเดือนกันยายน 2553 คู่ความแถลงร่วมกันในคดีอาญาตามกล่าวใน 2)
ว่าทั้งสองฝ่ายอยู่ระหว่างการเจรจากันอยู่เพื่อระงับข้อพิพาท ศาลสั่งนัดสืบพยานใหม่ ส่วนคดีแพ่งตาม
3) ศาลนัดฟังผลเจรจาวันที่ 29 พฤศจิกายน 2553 และต่อมาศาลสั่งนัดพร้อมอีกครั้งในวันที่ 8
เมษายน 2554

วันที่ 30 ธันวาคม 2553
บริษัทและกรรมการท่านหนึ่งของบริษัทยื่นคำร้องคัดค้านการขายทอดตลาดทรัพย์สินของบริษัทภูเก็ต
เพนินซูลา จำกัด ที่เจ้าพนักงานบังคับคดี กรมบังคับคดี โดยสำนักงานบังคับคดี
จังหวัดภูเก็ตบังคับคดีแทน โดยกล่าวอ้างว่าการบังคับคดีไม่ถูกต้องและไม่ชอบด้วยกฎหมาย
และขอให้ศาลสั่งยกเลิกการขายทอดตลาดทรัพย์สินดังกล่าว
ทั้งนี้ศาลพิจารณารับคำร้องคดีอยู่ระหว่างการพิจารณาของศาล

วันที่ 7 กุมภาพันธ์ 2554
บริษัทและกรรมการท่านหนึ่งของบริษัทยื่นคำร้องคัดค้านการขายทอดตลาดทรัพย์สินของบริษัทสมุย
เพนินซูลา จำกัด ตามการบังคับคดีของสำนักงานบังคับคดีจังหวัด จังหวัดสุราษฎร์ธานี สาขเกาะสมุย
โดยกล่าวอ้างว่าการบังคับคดีไม่ถูกต้องและไม่ชอบด้วยกฎหมายและขอให้ศาลสั่งระงับการบังคับคดี
ทั้งนี้ศาลพิจารณารับคำร้องคดี ต่อมาเมื่อวันที่ 28 มีนาคม 2554
เจ้าพนักงานบังคับคดีมีคำสั่งยกเลิกการขายทอดตลาดและนำทรัพย์ดังกล่าวประกาศขายทอดตลาดใหม่เนื่องจากผู้ประมูลไม่ชำระราคาตามเงื่อนไขและเวลาตามที่กำหนด

ในระหว่างปี 2555 บริษัท ภูเก็ต เพนนิน ซูลา
จำกัดได้ถูกกรมอุทยานแห่งชาติสัตว์ป่าและพรรณพืชแจ้งความเกี่ยวกับคดีบุกรุกที่สาธารณะ
คดีอยู่ระหว่างตรวจสอบข้อเท็จจริง ส่วนบริษัท ฮอท สปริง
จำกัดซึ่งถือครองที่ดินติดภาระจำนองต่อเจ้าหนี้รายเดียวกับบริษัท สมุย เพนนิน ซูลา จำกัด

ณ วันที่ 31 ธันวาคม 2555 จากความคืบหน้าข้อพิพาทดังกล่าวข้างต้นคดียังไม่มีข้อยุติ